Aarhuus Stifts-Tidende, 1811-12-18
Kiøbenhavn, den 13de December. En Høitidelighed ligesaa mærkelig for den vigtige Begivenhed der var Formaal for samme, som for den Hæder Kongen og hele Kongehuset værdigede at udbrede over Festen ved Deres personlige Nærværelse, samt endelig for de Talenter der udvikledes paa denne Dag, og henrev de talrige Tilskuere til inderlig Deeltagelse og levende bifald, celebreredes Onsdagen den 11te dennes af den herværende Afdeling af det Kongelige Selskab for Norges Vel, for med Kraft og Varme og Sandhed at takke Tvillingrigets gode Konge for hans Velgierning imod Kongeriget Norge, ved at befal: at et Universitet der skal vorde oprettet - Da det efter Localets Størrelse beregnede og indbudne Antal Tilskuede var forsamlet, paa Giethuussalen, begyndte Festen Kl. 7 om Aftenen, ved Hs. Majestæt Kongens, Hs. Majestæt Dronningens, Hs. Kongel. Høihed Kronprindsessens og samtlige Kongelige Prindsers og Prindsessers Ankomst med en Cantate, skrevet af Statsraad Ridder Pram, og sat i Musik af Professor Ridder Kuntzen. - Efter Cantaten fremstod Statsraad Ridder Treschow og frembragte i alle Nordmænds Navn disses allerunderdanigste Taksigelse for et Kongebud, der vil skabe nye Lys og forøget Held inden for Norges gamle Enemærker, han viste de Fordeele, som alle danske Stater giensidigen ville nyde af denne Høiskoles Oprettelse, og udviklede de vigtigste Grundsætninger, som ved sammes Jndretning ville være at tage i Overveielse. Den Tak som skyldes Landets Fader for hiin Kongelige Velgierning og de følelser som besiæle alle Videnskabers Dyrkere ved Sporet af en nye Spire til Oplysning og Videnskabelighed tolkedes dernæst af det Kiøbenhavnske Universitets Rector Professor Ridder, Hornemann paa denne Høiskoles Vegne, af Professor Baggesen paa det Kielske Universitets Vegne, af Hs. Excellence Geheime Statsminister Grev Schimmelmann, Ridder af Elephanten og Storkors af Dannebrogen, paa det danske Videnskabers Selskabs Vegne. De tolkedes i et ædelt, skiønt og mandigt Sprog af Hs. Høihed Prinds Christian Frederik, som Præses for det norske Videnskabers Selskab og det herværende Konsternes Academie, og bleve frembaarne for Dann kongen af Kammerherre og Storkors Baron Schubart, som Virepræses for det italienske Videnskabers Selskab, og Biskop Münter, Ridder af Dannebroge og Ordensbiskov, paa det joniske Academies Vegne. Statsraad Treschow takkede dernæst disse lærde Selskabers Talsmænd for en Deeltagelse Norges Høiskole snart skal stræbe at fortiene, og Festen endtes med Slutnings-Choret af Statsraad Prams Cantate, hvorpaa Deres Majestæter Kongen og Dronningen samt Kongehuset forlode Salen, under det lydelige Glædesraab: Leve Frederik, Norges Fader, Leve Maria, Norges Moder, Endeel af de Tilstædeværende samledes derpaa til et Aftensmaaltid, som, skiøndt det efter sin Bestemmelse ikkun var tarveligt, blev til en stælden Glædesfest ved det Hs. Høihed Prinds Christian, uindbuden behagede at deeltage i samme, og udbringe de Skaaler som den inderligste Taknemmelighed og Festens vigtige Gienstand gave en naturlig Anledning til Iblandt disse bemærkedes især en Skaal som Hs. Høihed udbragte med de Ord: Norges Universitet, som Almeenaand frembragte, som Frederik gav os og som Alherren vil velsigne. Til disse Skaaler bleve Sange afsiungne af Baggesen, Øhlenschlager, Pram, O. Horrebow, Bonnevie og Sommer. - Paa denne glade Aften var Giet husets ydre Side oplyst med en Transparent, forestillende Minervas Ægide og øvrige Attributer anbragte paa en Klippe; ligeledes var Regentsen, de videnskabelige Collegier og flere Privathuse illuminerede.